Borivoj Dovniković

**Borivoj Dovniković** (Osijek, 12. 12. 1930. – 8. 2. 2022.) je bio jugoslavenski i hrvatski filmski redatelj, animator, scenarist, karikaturist, ilustrator i grafički dizajner. Istaknuti je predstavnik čuvene Zagrebačke škole crtanog filma.

## Biografija
Borivoj Dovniković rođen je 12. prosinca 1930. godine u Osijeku.  U razdoblju Drugog svjetskog rata i postojanja Nezavisne Države Hrvatske sa ocem je izbjegao u Srbiju. 1949. godine odlazi u Zagreb, upisuje Akademiju likovnih umjetnosti te počinje raditi kao ilustrator i karikaturist u novinama. 1950. godine napušta akademiju  i odlazi u zagrebačku redakciju lista "Kerempuh". S grupom karikaturista započinje na izradi prvog hrvatskog umjetničkog animiranog filma "Veliki miting". Nešto kasnije postaje suosnivač "Duga filma", tvrtke specijalizirane za proizvodnju animiranog filma. Animirao na filmovima braće Neugebauer (između ostalog i"Veliki miting"). Nakon što je odslužio vojni rok 1957. pridružuje se Vukotiću, Kristlu, Kostelcu, Grgiću, Neugebauerima, Marksu, Boureku i drugima u tadašnjem Zagreb filmu. 1961. godine počinje raditi na svom autorskom filmu "Lutkica", filmu na kojem je većinom sve sam osmislio i animirao. Od tada sve do danas potpisuje brojne nagrađvane autorske filmove. 1983. objavljuje knjigu "Škola crtanog filma".
Od samog početka je u organizaciji Animafesta, bio je predsjednik programskog odbora, a u razdoblju od 1985. do 1991. festivalski direktor. Od 1977. do 1982. je član izvršnog odbora ASIFA-e, međunarodnog udruženja animiranog filma.

## Nagrade
Među brojnim nagradama dobio je nagradu za životno djelo u području animacije u Trevisu (Italija), nagradu povodom stogodišnjice svjetske kinematografije u Birmin-ghamu (Alabama, SAD), nagradu festivala Balkanima u Beogradu. 
2006. je na Sveučilištu umjetnosti u Changchunu (Kina) izabran za gostujućeg profesora i savjetnika za razvoj animiranog filma u kineskoj pokrajini Jilin. 
Imao je svoje retrospektive u Parizu (Cinematheque Francaise), Lucci, Moskvi, Erevanu, Varni, Barceloni, Pragu, Bratislavi, Tamperu, Ottawi, Montrealu (Cinematheque quebecoise), Kijevu, New Yorku (Museum of Modern Art)...

Gradska skupština Grada Zagreba imenovala je 2024. godine park u gradskoj četvrti Trešnjevka - sjever po Borivoju Dovnikoviću.

## Filmografija
*SLUČAJ KOKOŠKE KOJA NIJE MOGLA SNIJETI JAJE ( SERIJA : SLUČAJEVA ), 1960, animator
*LUTKICA, 1961, režija scenarij animator
*SLUČAJ OPAKOG MIŠA ( SERIJA : SLUČAJEVA ), 1961, režija
*SVE O NAFTI, 1961, animator
*OTETI KONJ ( SERIJA: INSPEKTOR MASKA ), 1962, animator
*ASTROMATI, 1963, animator
*OLE TORERO ( SERIJA: INSPEKTOR MASKA ), 1963, režija, animator
*BEZ NASLOVA, 1964, režija, scenarij, animator
*CEREMONIJA, 1965, režija, scenarij, animator
*KOSTIMIRANI RANDEZ-VOUS, 1965, režija, animator, scenarij
*MUZIKALNO PRASE, 1965, scenarij
*ZNATIŽELJA, 1966, režija, animator, scenarij
*ČOVJEK I NJEGOV SVIJET, 1967, režija, scenarij, animator
*IZUMITELJ CIPELA PROF.BALTHAZAR SERIJA 1, 1967, scenarij
*KREK, 1967, režija, scenarij, animator
*ČUDNA PTICA, 1969, režija, scenarij
*ORATOR ( MINI ), 1969, scenarij,režija
*LIBERATOR ( MINI ), 1971, režija, scenarij, animator
*LJUBITELJI CVIJEĆA, 1971, režija, scenarij, animator
*MANEVRI, 1971, režija, scenarij
*ŠPICA : ANIMAFEST ZAGREB 1972, 1972, režija, scenarij
*PUTNIK DRUGOG RAZREDA, 1973, režija, scenarij, animator
*N. N., 1977, režija, scenarij, animator
*ŠKOLA HODANJA, 1978, režija, scenarij, animator
*DANI KULTURE (ŠPICA), 1980, režija, scenarij
*BIJELA PRIČA, 1981, režija, scenarij, animator
*DVA MIŠA, 1981, režija, scenarij, animator
*TVRDOGLAVO MAČE, 1981, režija, scenarij, animator
*JEDAN DAN ŽIVOTA, 1982, režija, scenarij, animator
*DVA ŽIVOTA, 1988, režija, scenarij, animator
*UZBUDLJIVA LJUBAVNA PRIČA, 1989, režija, scenarij, animator
*SPAS U ZADNJI ČAS, 1995, režija, scenarij, animator
*LEVITA - PINO ( SPOT ), 1996, režija, scenarij
*ŠPICA : ANIMAFEST ZAGREB 2004, 2004, režija, scenarij
*TIŠINA, 2009, režija, scenarij, animator

## Reference

## Literatura
* Ajanović, Midhat. *Animacija i realizam*. Zagreb: Hrvatski filmski savez. 2004. . 
* Marušić, Joško; *etal.*. *Alkemija animiranog filma : povijest estetskih tehnologija* / Joško Marušić i suradnici. Zagreb: Meandar. 2004. .
* Pata, Nenad. *Život u fantaziji crtanog filma*. Zagreb: Zagreb film. 1983.

## Vanjske veze

* Bordo, rezultati pretrage na stranici Zagreb filma
* Bordo o svom izbjeglištvu 1941.–1945. (dijelovi I–IX), na portalu Autograf.hr
* 
* 
* Borivoj Dovniković u katalogu Njemačke nacionalne knjižnice
* Borivoj Dovniković u katalogu Kongresne biblioteke
* Djela čiji je autor Borivoj Dovniković, u međunarodnoj normativnoj datoteci VIAF-a
* Indeksiranost djela Borivoja Dovnikovića, na veb-sajtu LibraryThing